ai4bharat/Pralekha huggingface dataset:
প্রধানমন্ত্রীরদপ্তর
রাজ্যপালদের ৫০তম সম্মেলনের সমাপ্তি অধিবেশনে প্রধানমন্ত্রীর ভাষণ
নয়াদিল্লি, ২৪নভেম্বর, ২০১৯
রাজ্যপালদের ৫০তম সম্মেলন আজ রাষ্ট্রপতি ভবনে শেষ হয়েছে। এই সম্মেলনে আদিবাসী কল্যাণের সঙ্গে যুক্ত বিভিন্ন বিষয়, যেমন – জল, কৃষি, উচ্চ শিক্ষা ও জীবনযাপনের মানোন্নয়নের ওপর গুরুত্ব দেওয়া হয়েছে।
রাজ্যপালদের নিয়ে গঠিত পাঁচটি উপগোষ্ঠী উক্ত বিষয়গুলি সম্পর্কে তাঁদের প্রতিবেদন জমা দিয়েছেন। এর ভিত্তিতে আগামী দিনে রাজ্যপালদের ভূমিকা কি হবে, তা নিয়ে বিস্তারিত আলাপ-আলোচনাও হয়েছে। সম্মেলনে আদিবাসী কল্যাণের বিষয়টির ওপর অগ্রাধিকার দিয়ে বলা হয়েছে, আদিবাসীদের সার্বিক উন্নয়নে গৃহীত নীতিগুলি স্থানীয় চাহিদা অনুযায়ী পরিচালিত হবে।
প্রধানমন্ত্রী শ্রী নরেন্দ্র মোদী সমাপ্তি অধিবেশনের ভাষণে রাজ্যপালদের এই সম্মেলন সফলভাবে শেষ হওয়ায় সকলকে অভিনন্দন জানিয়ে বলেন, এ ধরনের সম্মেলনের মূল লক্ষ্যই হ’ল জাতীয় স্তরের উন্নয়নগুলিকে সুনিশ্চিত করা এবং সাধারণ মানুষের চাহিদা পূরণ করা।
সম্মেলনে যে সমস্ত মূল্যবান মতামত ও পরামর্শ পাওয়া গেছে, তার জন্য অংশগ্রহণকারীদের ভূমিকার প্রশংসা করে প্রধানমন্ত্রী রাজ্যের প্রথম নাগরিক হিসাবে রাজ্যপালদের প্রতি রাজ্যস্তরে উন্নয়নমূলক বিষয়গুলি নিয়ে বিস্তারিত আলাপ-আলোচনা এবং স্থানীয় পরিস্থিতি অনুযায়ী সেগুলিকে বাস্তবায়িত করার আহ্বান জানান।
আদিবাসী উন্নয়নের ওপর গুরুত্ব দিয়ে প্রধানমন্ত্রী প্রযুক্তির সদ্ব্যবহারের পাশাপাশি, যুবদের জন্য ক্রীড়া ও উন্নয়নমূলক ক্ষেত্রে বিভিন্ন কার্যকর প্রকল্প গ্রহণ করার আহ্বান জানান। উন্নয়নে আগ্রহী ১১২টি জেলার উন্নয়নমূলক বিভিন্ন চাহিদা পূরণে মিশন মোড ভিত্তিতে নজর দেওয়ার ওপর গুরুত্ব দিয়ে প্রধানমন্ত্রী বলেন, দেশের আদিবাসী অধ্যুষিত জেলাগুলির ওপর অগ্রাধিকার দিতে হবে, যাতে তারা রাজ্য ও জাতীয় স্তরে উন্নয়নের নিরিখে সমপর্যায়ে আসতে পারে।
সম্মেলনে জল জীবন অভিযান নিয়ে যে আলোচনা হয়েছে, তাতে জল সংরক্ষণ ও জলের সুদক্ষ পরিচালনার ক্ষেত্রে সরকারের অগ্রাধিকারের দিকগুলির প্রতিফলন ঘটেছে। বিশ্ববিদ্যালয়গুলির আচার্য হিসাবে রাজ্যপালদের ভূমিকার প্রসঙ্গ উল্লেখ করে প্রধানমন্ত্রী যুবসম্প্রদায় ও ছাত্র সমাজের মধ্যে জল সংরক্ষণের গুরুত্বের বার্তা আরও বেশি করে পৌঁছে দেওয়ার জন্য রাজ্যপালদের অনুরোধ জানান। পরম্পরাগত জলসম্পদ উৎসব যেমন ‘পুষ্করম’ সম্পর্কে আরও বেশি করে বার্তা ছড়িয়ে দেওয়ার ওপরও তিনি গুরুত্ব দেন।
নতুন শিক্ষা নীতি এবং উচ্চ শিক্ষা প্রসঙ্গে প্রধানমন্ত্রী শ্রী মোদী রাজ্যপালদের গুরুত্বপূর্ণ ভূমিকার কথা উল্লেখ করে বলেন, বিশ্ববিদ্যালয়গুলি উচ্চ মানের গবেষণা ক্ষেত্রে যে বিপুল অর্থ বিনিয়োগ করে থাকে তাতে ব্যয়-সাশ্রয়ী উদ্ভাবন ও প্রযুক্তিকে কাজে লাগানো যেতে পারে। উদাহরণ-স্বরূপ তিনি হ্যাকাথনের কথা উল্লেখ করেন। এ ধরনের উদ্যোগ স্টার্ট আপ সংস্কৃতি গড়ে তোলার পক্ষে যেমন অনুকূল, তেমনই যুবদের কর্মসংস্থানের পক্ষেও সহায়ক।
প্রধানমন্ত্রী শ্রী মোদী জীবনযাপনের মানোন্নয়নের লক্ষ্যে গৃহীত পদক্ষেপগুলির কথা উল্লেখ করে বলেন, রাজ্যস্তরের প্রতিষ্ঠানগুলিকে লালফিতের ফাঁস দূর করে, নিয়ন্ত্রণমূলক ব্যবস্থার মধ্যে সঠিক ভারসাম্য বজায় রাখতে হবে। অন্যদিকে স্বাস্থ্য পরিষেবা ও শিক্ষার মতো মৌলিক ক্ষেত্রগুলির সঙ্গে যুক্ত প্রাথমিক চাহিদাগুলি সহজে মেটাতে হবে।
কৃষি সম্পর্কে প্রধানমন্ত্রী কৃষি-ভিত্তিক অর্থ-ব্যবস্থার উন্নয়নে অগ্রধিকার দেন। তিনি কৃষি ক্ষেত্রে সর্বাধুনিক পন্থা-পদ্ধতিগুলিকে আরও বেশি কাজে লাগানোর জন্য রাজ্যপালদের প্রতি অনুরোধ জানান। প্রধানমন্ত্রী বলেন, আধুনিক কৃষি পন্থা-পদ্ধতি আরও বেশি করে ছড়িয়ে দেওয়ার ক্ষেত্রে কৃষি বিশ্ববিদ্যালয়গুলির গুরুত্বপূর্ণ ভূমিকা পালন করেছে।
সমাপ্তি অধিবেশনে রাষ্ট্রপতি, উপ-রাষ্ট্রপতি ও স্বরাষ্ট্র মন্ত্রী ভাষণ দেন।
CG/BD/SB
(Visitor Counter : 43
মানবসম্পদবিকাশমন্ত্রক
ছাত্রছাত্রীদের আত্মরক্ষার প্রশিক্ষণ
নয়াদিল্লি, ২৭ জুলাই, ২০১৮
মেয়েদের আত্মরক্ষার প্রশিক্ষণ দিতে সরকার সবরকমের উদ্যোগ নিচ্ছে। বিদ্যালয়ের ভেতরে ও বাইরে নিজেদের সুরক্ষিত রাখতে এবং যে কোনোরকম পরিস্হিতি মোকাবিলায় মেয়েদের আত্মবিশ্বাস বজায় রাখতে এই ধরণের প্রশিক্ষণ অত্যন্ত জরুরী। বিদ্যালয় শিক্ষার জন্য কেন্দ্রীয় সরকার ২০১৮-১৯-এ সমগ্র শিক্ষার নামে সুসংহত একটি প্রকল্প চালু করেছে। ইতিপূর্বে রাষ্ট্রীয় মাধ্যমিক শিক্ষা অভিযানে আত্মরক্ষার পাঠ ছিল।
সমগ্র শিক্ষা প্রকল্পের আওতায় ষষ্ঠ থেকে দ্বাদশ শ্রেণীর ছাত্রছাত্রীদের আত্মরক্ষার প্রশিক্ষণের জন্য স্কুলপ্রতি ৯ হাজার টাকা করে বরাদ্দ করা যাবে। উল্লেখ্য, স্কুল শিক্ষার তিনটি প্রকল্প- সর্বশিক্ষা অভিযান, রাষ্ট্রীয় মাধ্যমিক শিক্ষা অভিযান ও শিক্ষক প্রশিক্ষণের কেন্দ্রীয়।
গত অর্থবর্ষে দেশজুড়ে ৬৩৪০৯টি স্কুলের জন্য এই খাতে ৫৫ কোটি টাকা বরাদ্দ করা হয়েছে। গত তিন বছরে, সারা দেশের ১ লক্ষ ৭০ হাজার ৪২৬টি স্কুলের নবম থেকে দ্বাদশ শ্রেণীর ছাত্রীদেরকে আত্মরক্ষার প্রশিক্ষণ দেওয়ার জন্য সরকার অনুমোদন দিয়েছে। আজ রাজ্যসভায় লিখিতভাবে এই তথ্য জানান মানবসম্পদ উন্নয়ন প্রতিমন্ত্রী শ্রী উপেন্দ্র কুশওয়াহা।
CG/SC/NS/…
(Visitor Counter : 72
যোগাযোগওতথ্যপ্রযুক্তিমন্ত্রক
ভারতীয় ডাক বিভাগের ৩৭তম সর্বভারতীয় পোস্টাল টেবিল টেনিস প্রতিযোগিতা আগামী ১৭ নভেম্বর থেকে কলকাতায় অনুষ্ঠিত হবে
কলকাতা,১৬ নভেম্বর, ২০২১
ভারতীয় ডাক বিভাগের পশ্চিমবঙ্গ শাখার ডাক ক্রীড়া পর্ষদ সল্টলেকের নেতাজী সুভাষ পূর্ব কেন্দ্রে স্পোর্টস অথরিটি অফ ইন্ডিয়া তে আগামী ১৭ থেকে ২১ নভেম্বর ৩৭তম সর্বভারতীয় পোস্টাল টেবিল টেনিস প্রতিযোগিতার আয়োজন করেছে।
উদ্বোধনী অনুষ্ঠানে প্রধান অতিথি হিসেবে উপস্থিত থাকবেন টেবিল টেনিসের জাতীয় কোচ শ্রী পুশিলাল।আগামী ১৭ নভেম্বর সকাল ১০টায় এসএআই কমপ্লেক্সের সিআরপিএফ প্রাঙ্গনে উদ্বোধনী অনুষ্ঠানের আয়োজন করা হয়েছে। অর্জুন পুরস্কারপ্রাপ্ত এবং বিখ্যাত টেনিস খেলোয়াড় শ্রীমতী পৌলমী ঘটক উদ্বোধনী অনুষ্ঠানে বিশেষ অতিথি হিসেবে উপস্থিত থাকবেন ।ভারতীয় ডাক বিভাগের পশ্চিমবঙ্গ শাখার চিফ পোস্টমাস্টার জেনারেল শ্রীমতী জে. চারুকেসি, পশ্চিমবঙ্গ শাখার ডাক ক্রীড়া পর্ষদের সভাপরি উদ্বোধনী অনুষ্ঠানে উপস্থিত থাকবেন।
পুরুষ ও মহিলা মিলিয়ে মোট ১৬৩ জন প্রতিযোগী বিভিন্ন ডাক বিভাগ থেকে এই প্রতিযোগিতায় অংশ নেবেন। পুরুষ ও মহিলাদের সিঙ্গলস এবং ডাবলস, পুরুষ ও মহিলা প্রাক্তনীদের সিঙ্গেলস বিভাগ থাকছে।
প্রতিযোগিতার সমাপ্তি অনুষ্ঠানে নতুন দিল্লির পোস্টাল সার্ভিস বোর্ডের অতিরিক্ত মহানির্দেশক ,শ্রী অশোক কুমার পোদ্দার প্রধান অতিথি হিসেবে উপস্থিত থাকবেন। পদ্মশ্রী পুরস্কারপ্রাপ্ত এবং বিশিষ্ট টেনিস খেলোয়াড় শ্রীমতী মৌমা দাস সমাপনী অনুষ্ঠানে উপস্থিত থাকবেন। শ্রী অশোক কুমার পোদ্দার এবং শ্রীমতী জে. চারুকেসি ও মৌমা দাস বিজয়ীদের হাতে ট্রফি ও মেডেল তুলে দেবেন।
CG/SS
 তে আগামী ১৭ থেকে ২১ নভেম্বর পর্যন্ত আয়োজিত ৩৭তম সর্বভারতীয় পোস্টাল টেবিল টেনিস প্রতিযোগিতার বিষয়ে সাংবাদিক বৈঠক করছেন ডাক বিভাগের পশ্চিমবঙ্গ শাখার চিফ পোস্টমাস্টার জেনারেল শ্রীমতী জে. চারুকেসি।
প্রধানমন্ত্রীরদপ্তর
প্রধানমন্ত্রী আন্তর্জাতিক সৌর জোটে মার্কিন যুক্তরাষ্ট্রকে স্বাগত জানিয়েছেন
নয়াদিল্লি, ১০ নভেম্বর, ২০২১
প্রধানমন্ত্রী শ্রী নরেন্দ্র মোদী আন্তর্জাতিক সৌর জোটে মার্কিন যুক্তরাষ্ট্রকে স্বাগত জানিয়েছেন। শ্রী মোদী এই সিদ্ধান্ত নেওয়ার জন্য মার্কিন প্রেসিডেন্ট মিঃ জো বাইডেন’কে ধন্যবাদ জানান।
মার্কিন রাষ্ট্রপতি জলবায়ু সংক্রান্ত বিশেষ দূত মিঃ জন কেরির এক ট্যুইটের জবাবে প্রধানমন্ত্রী বলেন, “@ClimateEnvoy, দারুণ খবর! @POTUS-কে ধন্যবাদ জানাই। @isolaralliance – এ মার্কিন যুক্তরাষ্ট্রকে আন্তরিকভাবে স্বাগত জানাই। স্থিতিশীল এক গ্রহের জন্য সৌরশক্তি ব্যবহারে আমাদের প্রয়াসকে এই জোট আরও শক্তিশালী করবে।
CG/CB/SB
(
ক্রেতা, খাদ্যএবংগণবন্টনমন্ত্রক
এনএফএসএ/পিএম-জিকেওওয়াই ৩-এর আওতায় সুরক্ষিতভাবে নির্ধারিত সময়ে খাদ্যশস্য বিতরণের জন্য রাজ্য ও কেন্দ্রশাসিত অঞ্চলগুলিকে ন্যায্যমূল্যের দোকান সপ্তাহে সারাদিন বেশি সময় ধরে খোলার অনুমতি দিতে পরামর্শ
নয়াদিল্লী, ১৬ মে, ২০২১
কয়েকটি রাজ্য ও কেন্দ্রশাসিত অঞ্চলে লকডাউন চলছে। এর ফলে ওইসব রাজ্যে ন্যায্যমূল্যের দোকানগুলি খোলার সময় কমে যেতে পারে। খাদ্য ও গণবন্টন দপ্তর এ কারণে ১৫ই মে এক নির্দেশিকায় সমস্ত রাজ্য ও কেন্দ্রশাসিত অঞ্চলগুলিকে পরামর্শ দিয়েছে তারা যাতে ন্যায্যমূল্যের দোকান বেশি সময় ধরে খুলে রাখে এবং সম্ভব হলে মাসের প্রতিটি দিনই এইসব দোকান যাতে খোলা থাকে তারজন্য প্রয়োজনীয় ব্যবস্থা নিতে হবে। এর ফলে এনএফএসএ/পিএম-জিকেওওয়াই ৩-এর সুবিধাভোগীরা সারাদিন ধরে তাদের সুবিধামতো সময়ে যথাযথ শারীরিক দূরত্ব বজায় রাখা সহ অন্যান্য কোভিড বিধি মেনে তাদের বরাদ্দ খাদ্যশস্য নিতে পারবেন। রাজ্য ও কেন্দ্রশাসিত অঞ্চলগুলিকে অনুরোধ করা হয়েছে বিভিন্ন বাজার খুলে রাখার যে সময় নির্ধারিত হয়েছে তার থেকে এইসব দোকানগুলিকে ছাড় দেওয়া হোক।
প্রধানমন্ত্রী গরিব কল্যাণ অন্ন যোজনা এর আওতায় মে এবং জুন মাসে গত বছরের মতো প্রতি মাসে মাথাপিছু ৫ কেজি চাল বা গম বিনামূল্যে দেওয়া হবে। এর ফলে জাতীয় খাদ্য সুরক্ষা আইনের আওতায় অন্ত্যোদয় অন্ন যোজনা এবং প্রায়োরিটি হাউস হোল্ডার্স শ্রেণীভুক্ত প্রায় ৮০ কোটি সুবিধাভোগী উপকৃত হবেন।
রাজ্য ও কেন্দ্রশাসিত অঞ্চলগুলিকে যে নির্দেশিকা পাঠানো হয়েছে সেটি দেখার জন্য নিচের লিঙ্কে ক্লিক করুন-
https://static.pib.gov.in/WriteReadData/specificdocs/documents/2021/may/doc202151621.pdf
CG/CB /NS
(Visitor Counter : 135
নির্বাচনকমিশন
নির্বাচন কমিশনের বৈদ্যুতিন পোস্টাল ব্যালট ব্যবস্থা এক সফল পদক্ষেপ
২০১৯ – এর নির্বাচনে ই-পোস্টাল ব্যালটে ৬০ শতাংশের বেশি ভোট পড়েছে
নয়াদিল্লি, ২২ জুলাই, ২০১৯
সদ্যসমাপ্ত ২০১৯ – এর নির্বাচনে নির্বাচন কমিশন বেশ কিছু নতুন উদ্যোগ গ্রহণ করেছিল। এর মধ্যে উল্লেখযোগ্য হ’ল – বৈদ্যুতিন পোস্টাল ব্যালট ব্যবস্থা । বিশ্বের বৃহত্তম গণতান্ত্রিক প্রক্রিয়ায় সার্ভিস ভোটার হিসাবে এবার ১৮,০২,৬৪৬ জন নাম নথিভুক্ত করেন। ২০১৪’র লোকসভা নির্বাচনে এই সংখ্যাটি ছিল ১৩,২৭,৬২৭। এবারই প্রথম www.servicevoter.eci.nic.in – এই ওয়েবসাইটের মাধ্যমে এ ধরণের ভোটদাতারা তাঁদের নাম নথিভুক্ত করেন। এর ফলে, কর্মীদের ত্রুটি এড়িয়ে সহজেই বৈদ্যুতিন পদ্ধতিতে পোস্টাল ব্যালট পাঠানো সম্ভব হয়েছে।
কেন্দ্রীয় বাহিনীর জওয়ানরা এবং দেশের বাইরে বিভিন্ন ভারতীয় দূতাবাসে সরকারি কর্মীরা অনলাইনে সার্ভিস ভোটার হিসাবে চিহ্নিত এবং তাঁদের নাম অনলাইনে নথিভুক্ত করার ব্যবস্থা রয়েছে। ২০১৯ – এর সাধারণ নির্বাচনে মোট সার্ভিস ভোটারের মধ্যে প্রতিরক্ষা মন্ত্রকের ১০,১৬,২৪৬ জন, স্বরাষ্ট্র মন্ত্রকের অধীনে কেন্দ্রীয় সশস্ত্র বাহিনীর ৭,৮২,৫৯৫ জন, বিদেশ মন্ত্রকের ৩,৫৩৯ জন এবং রাজ্য পুলিশের ২৬৭ জন রয়েছেন। সাত পর্যায়ের ভোটে বৈদ্যুতিন প্রক্রিয়ায় ১৮,০২,৬৪৬টি পোস্টাল ব্যালট ইটিপিবিএস কর্মসূচির আওতায় পাঠানো হয়, যার মধ্যে ৬০.১৪ শতাংশ অর্থাৎ ১০,৮৪,২৬৬টি বৈদ্যুতিন পোস্টাল ব্যালটে ভোটাধিকার প্রয়োগ করা হয়েছে।
ইটিপিবিএস সম্পূর্ণ নিরাপদ এবং এতে দ্বিস্তরীয় নিরাপত্তা ব্যবস্থা রয়েছে। এখানে ওটিপি এবং পিন ব্যবহার করে ভোটদানের গোপনীয়তা নিশ্চিত করা হয়। www.etpbs.in ওয়েবসাইট থেকে ‘QR’ কোড ব্যবহারের মাধ্যমে বৈদ্যুতিনভাবে পোস্টাল ব্যালটের নকল করা সম্ভব নয়। এর ফলে, সার্ভিস ভোটাররা তাঁদের নির্বাচনী কেন্দ্রের বাইরে থেকেই বৈদ্যুতিন পদ্ধতিতে প্রাপ্ত পোস্টাল ব্যালটে ভোট দিতে পারেন। এর ফলে, ভোটদাতারা তাঁদের ভোটদানের সুযোগ থেকে কম বঞ্চিত হবেন। ২০১৪ সালে শুধু প্রতিরক্ষা দপ্তরের কর্মীদের অনলাইন প্রক্রিয়ায় ভোটদানের জন্য সার্ভিস ভোটারের সুবিধা দেওয়া হয়। মাত্র ৪ শতাংশ সেই সময় এই ব্যবস্থার সুযোগ গ্রহণ করেছিলেন।
“কোনও ভোটদাতা যেন নির্বাচনী প্রক্রিয়ার সুযোগ থেকে বঞ্চিত না হন” – এই লক্ষ্য নিয়ে নির্বাচন কমিশন ইটিপিবিএস ব্যবস্থা চালু করে। এর ফলে, যোগ্য সার্ভিস ভোটাররা দেশের জন্য কাজ করার সময়ে তাঁদের সাংবিধানিক অধিকার প্রয়োগ করতে সক্ষম হন।
CG/CB/SB
(Visitor Counter : 126
পেট্রোলিয়ামওপ্রাকৃতিকগ্যাসমন্ত্রক
উজ্জ্বলা যোজনা রূপায়ণে ভারতের অভিজ্ঞতা বাংলাদেশে সামাজিক পরিবর্তন আনতে বড় ভূমিকা নেবে : পেট্রোলিয়াম মন্ত্রী শ্রী ধর্মেন্দ্র প্রধান
নয়াদিল্লি, ০১ জুলাই, ২০২০
কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান আজ দুবাই-ভিত্তিক ইন্ডিয়ান অয়েলের সহযোগী শাখা সংস্থা আইওসি মিডিলিস্ট এবং আরআর হোল্ডিংস লিমিটেড অফ মেক্সিমকো গ্রুপ – এর মধ্যে যৌথ উদ্যোগ গড়ে তোলার জন্য চুক্তি স্বাক্ষর অনুষ্ঠানে উপস্থিত ছিলেন। এই অনুষ্ঠানে বাংলাদেশের প্রধানমন্ত্রীর উপদেষ্টা সলমন ফজলুর রহমন সেদেশের বিদ্যুৎ ও শক্তি প্রতিমন্ত্রী নসরুল হামিদ প্রমুখ উপস্থিত ছিলেন। দুই সংস্থার মধ্যে এই যৌথ উদ্যোগের ফলে বাংলাদেশ ও অন্যান্য দেশগুলিতে তেল ও প্রাকৃতিক গ্যাসের ব্যবসা সম্প্রসারণের সহায়ক হবে।
এই উপলক্ষে শ্রী প্রধান ভারত ও বাংলাদেশের মধ্যে সুদীর্ঘ দ্বিপাক্ষিক সম্পর্কের কথা উল্লেখ করে বলেন, আজকের এই যৌথ উদ্যোগের ফলে প্রধানমন্ত্রী শ্রী নরেন্দ্র মোদী প্রতিবেশী দেশগুলির মধ্যে শক্তি সম্পদের যোগানে যে সেতু গড়ে তোলার পরিকল্পনা নিয়েছেন, তার বাস্তবায়নের পথ আরও সুগম হবে। শ্রী প্রধান আরও বলেন, বিগত কয়েক বছরে ভারত ও বাংলাদেশের মধ্যে শক্তি ক্ষেত্রে সহযোগিতায় লক্ষ্যণীয় অগ্রগতি ঘটেছে।
যৌথ উদ্যোগ প্রসঙ্গে শ্রী প্রধান বলেন, বাংলাদেশের সঙ্গে শক্তি ক্ষেত্রে দ্বিপাক্ষিক সহযোগিতা সম্প্রসারণের লক্ষ্যে এটি আরও একটি গুরুত্বপূর্ণ পদক্ষেপ। ভারতে দূষণমুক্ত রান্নার জ্বালানি হিসাবে গ্রামাঞ্চলে রানার গ্যাসের সংযোগ বাড়াতে প্রধানমন্ত্রী উজ্জ্বলা যোজনা নামে যে কর্মসূচি রূপায়ণ করা হচ্ছে, তা থেকে অভিজ্ঞতা সঞ্চয় করে বাংলাদেশেও রান্নার গ্যাসের ব্যবহারের প্রসার ঘটানো যেতে পারে। দুই সংস্থার মধ্যে আজ স্বাক্ষরিত যৌথ উদ্যোগ গড়ে তোলার ফলে বাংলাদেশে দূষণমুক্ত রান্নার জ্বালানির সুবিধা পৌঁছে দেওয়ার মাধ্যমে আর্থ-সামাজিক পরিবর্তন নিয়ে আসা আরও ত্বরান্বিত হবে।
সদেশের প্রধানমন্ত্রীর উপদেষ্টা সলমন ফজলুর রহমন বলেন, এই যৌথ উদ্যোগ বাংলাদেশে বিনিয়োগের বিপুল সম্ভাবনাকে প্রতিফলিত করে। সমগ্র বিশ্ব যখন কোভিড-১৯ মহামারীর দরুণ ব্যাপক আর্থিক মন্দার সম্মুখীন, ঠিক সেই সময় বাংলাদেশে প্রাকৃতিক গ্যাস ক্ষেত্রে এই বিনিয়োগ দু’দেশের মধ্যে সুপ্রাচীন বন্ধুত্ব এবং পারস্পরিক আস্থার দিকগুলিকেই প্রতিফলিত করে। আজকের অনুষ্ঠানে ইন্ডিয়ান অয়েলের চেয়ারম্যান শ্রী সঞ্জীব সিং এবং আরআর হোল্ডিংস লিমিটেড – এর চেয়ারম্যান মিঃ সায়ন এফ রহমন প্রমুখ উপস্থিত ছিলেন।
CG/BD/SB
(Visitor Counter : 83
স্বাস্থ্যওপরিবারকল্যাণমন্ত্রক
ভারতে ৭ মাস পরে দৈনিক করোনা সংক্রমণ সবচেয়ে নিচে নেমে এসেছে; গত ২৪ ঘন্টায় ১০ হাজার ৬৪ জন করোনা আক্রান্ত হয়েছেন
নয়াদিল্লী, ১৯ জানুয়ারি, ২০২১
অতিমারীর বিরুদ্ধে লড়াইয়ে ভারত উল্লেখযোগ্য মাইলফলক লাভ করেছে। দেশে করোনায় দৈনিক সংক্রমণের সংখ্যা আজ সবচেয়ে নিচে নেমে এসেছে ।
৭ মাস পর ভারতে গত ২৪ ঘন্টায় করোনা আক্রান্ত হয়েছেন ১০ হাজার ৬৪ জন। গত বছর ১২ই জুন দৈনিক সংক্রমণের সংখ্যা ছিল ১০ হাজার ৯৫৬।
আজ পর্যন্ত দেশে মোট সক্রিয় রোগীর সংখ্যা ২ লক্ষ ৫২৮।
বর্তমানে ভারতে সক্রিয় রোগীর হার কমে এসে দাঁড়িয়েছে ১.৯০ শতাংশ।
সমস্ত রাজ্য ও কেন্দ্রশাসিত অঞ্চলে কোভিড-১৯এর বিরুদ্ধে লড়াইয়ে টিকাকরণ কর্মসূচি শুরু হওয়ায় দৈনিক সংক্রমণের সংখ্যা ক্রমশই কমছে। দেশে সক্রিয় রোগীর দ্বিগুণ পরিমাণ মানুষকে টিকা দেওয়া হয়েছে।
গত ২৪ ঘন্টায় ২ লক্ষ ২৩ হাজার ৬৬৯ জনকে টিকা দেওয়া হয়েছে। এই নিয়ে ৪ লক্ষ ৫৪ হাজার ৪৯ জন টিকা গ্রহণ করেছেন।
রাজ্য ও কেন্দ্রশাসিত অঞ্চল ভিত্তিক টিকা গ্রহণের পরিসংখ্যান থেকে দেখা গেছে কর্ণাটকে সবথেকে বেশি ব্যক্তি টিকা গ্রহণ করেছেন। সেরাজ্যে ৬৬ হাজার ৩৯২ জনকে টিকা দেওয়া হয়েছে। এরপরেই রয়েছে অন্ধ্রপ্রদেশ, সেখানে ৪৬ হাজার ৬৮০ জনকে টিকা দেওয়া হয়েছে। পশ্চিমবঙ্গে এ পর্যন্ত ২৯ হাজার ৮৬৬ জনকে টিকা দেওয়া হয়েছে।
করোনা পরীক্ষার জন্য পরিকাঠামোগত সংখ্যা বৃদ্ধি পাওয়ায় সক্রিয় রোগীর হার ক্রমশই কমছে।
ভারতে এই সপ্তাহে সক্রিয় রোগীর হার কমে দাঁড়িয়েছে ১.৯৭ শতাংশ।
২২টি রাজ্য ও কেন্দ্রশাসিত অঞ্চলে এই সপ্তাহে সক্রিয় রোগীর হার জাতীয় গড়ের থেকে কম।
অন্যদিকে ১৩টি রাজ্য ও কেন্দ্রশাসিত অঞ্চলে সক্রিয় রোগীর হার জাতীয় গড়ের থেকে বেশি।
গত ২৪ ঘন্টায় দেশে ১৩৭ জনের মৃত্যু হয়েছে যা গত ৮ মাসে সর্বনিম্ন।
দেশে এখন আরোগ্যের হার ৯৬.৬৬ শতাংশ। মোট সুস্থ হয়ে উঠেছেন ১ কোটি ২ লক্ষ ২৮ হাজার ৭৫৩ জন। আজ পর্যন্ত সক্রিয় রোগীর সংখ্যা দাঁড়িয়েছে ২ লক্ষ ৮ হাজার ১২ জন।
গত ২৪ ঘন্টায় সুস্থ হয়েছেন ১৭ হাজার ৪১১ জন।
১০টি রাজ্য ও কেন্দ্রশাসিত অঞ্চলে আরোগ্যের হার ৮০.৪১ শতাংশ।
কেরালায় একদিনে ৩ হাজার ৯২১ জন সুস্থ হয়ে উঠেছেন। গত ২৪ ঘন্টায় মহারাষ্ট্রে ৩ হাজার ৮৫৪, ছত্তিশগড়ে ১ হাজার ৩০১ জন সুস্থ হয়েছেন।
৬টি রাজ্য ও কেন্দ্রশাসিত অঞ্চলে সংক্রমণের হার ৭১.৭৬ শতাংশ।
দৈনিক সংক্রমণের নিরিখে কেরালা এখনও শীর্ষে রয়েছে। সেখানে একদিনে ৩ হাজার ৩৪৬ জন আক্রান্ত হয়েছেন। মহারাষ্ট্রে ১ হাজার ৯২৪ এবং তামিলনাড়ুতে ৫২১ জন নতুন করে আক্রান্ত হয়েছেন।
গত ২৪ ঘন্টায় করোনায় আক্রান্ত হয়ে সারা দেশে যত মৃত্যু হয়েছে তারমধ্যে ৮টি রাজ্য ও কেন্দ্রশাসিত অঞ্চলে মৃত্যুর হার ৭২.৯৯ শতাংশ।
মহারাষ্ট্রে ৩৫, কেরালায় ১৭ এবং পশ্চিমবঙ্গে আরও ১০ জনের মৃত্যু হয়েছে।
প্রধানমন্ত্রীরদপ্তর
গুজরাটে প্রবীন মহিলা নাগরিকদের জন্য আয়োজিত ক্রীড়া অনুষ্ঠানের প্রশংসা করেছেন প্রধানমন্ত্রী
নয়াদিল্লি, ২৬ মার্চ, ২০২৩
প্রধানমন্ত্রী শ্রী নরেন্দ্র মোদী গুজরাটের প্রবীন মহিলা নাগরিকদের জন্য আয়োজিত ক্রীড়া অনুষ্ঠানের প্রশংসা করেছেন।
গুজরাট সরকারের প্রতিমন্ত্রী শ্রী হর্ষ সাঙভি এক ট্যুইট বার্তায় জানিয়েছেন, গুজরাটের প্রবীন মহিলা নাগরিকদের জন্য একটি অনন্য উদ্যোগ নেওয়া হয়েছে।
এই ট্যুইট বার্তার প্রত্যুত্তরে প্রধানমন্ত্রী বলেছেন, “প্রশংসনীয় এক উদ্যোগ”।
PG/CB/SB
(
শিল্পওবাণিজ্যমন্ত্রক
স্টার্টআপ ইন্ডিয়া আন্তর্জাতিক সম্মেলনে বিশ্ব তহবিল বিষয়ে গোলটেবিল বৈঠকে বিভিন্ন দেশ থেকে প্রায় ৭০টি বিনিয়োগকারী সংস্থা নিয়েছে
নতুন দিল্লি, ১৬ জানুয়ারি, ২০২১
আন্তর্জাতিক বাণিজ্য এবং শিল্পক্ষেত্রে উৎসাহ দানের জন্য গঠির দপ্তর এবং বাণিজ্য ও শিল্প মন্ত্রকের যৌথ উদ্যোগে শুক্রবার থেকে শুরু হয়েছে “প্রারম্ভ : স্টার্টআপ ইন্ডিয়া আন্তর্জাতিক সম্মেলন”। এই সম্মেলনের প্রথম দিনে বিশ্ব তহবিলের বিষয়ে গোলটেবিল বৈঠকের আয়োজন করা হয়। এই গোলটেবিল বৈঠকে জাপান, কোরিয়া, সিঙ্গাপুর, আমেরিকা এবং ভারতের কয়েকটি বিশ্ব বিনিয়োগকারী সংস্থা সহ ৭০টি যৌথ পুঁজি বিনিয়োগকারী সংস্থা বিনিয়োগ বিষয় নিয়ে আলোচনায় অংশ নেয়।
এদিনের এই বৈঠকে পৌরহিত্য করেন কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল। উপস্থিত ছিলেন আন্তর্জাতিক বাণিজ্য ও শিল্প উৎসাহ দানের জন্য গঠিত দপ্তরের সচিব ডঃ গুরুপ্রসাদ মহাপাত্র, যুগ্ম সচিব শ্রী অনিল আগরওয়াল এবং ভারতের একাধিক নীতি নির্ধারক সহ বিশ্ব যৌথ পুঁজি বিনিয়োগের জন্য গঠিত তহবিলের প্রতিনিধিরা। এই বৈঠকে বিশ্ব তহবিল গঠনের বিষয়, ভারতীয় স্টার্টআপ ক্ষেত্রে যৌথ বিনিয়োগের জন্য ইকো ব্যবস্থাপনা এবং ভারতে কিভাবে বিনিয়োগ বৃদ্ধি পায় সে বিষয়ে আলোচনা চালানো হয়। সহজে ব্যবসা ক্ষেত্রে উৎসাহ দান এবং ভারতকে বিশ্বের উদ্ভাবন ক্ষেত্রে রাজধানীতে পরিণত করার লক্ষ্যে এই উদ্যোগ নেওয়া হয়েছে।
গোলটেবিল বৈঠকে ভারতের স্টার্টআপ সংস্থাগুলির অগ্রগতির সম্ভাবনা, একাধিক সুযোগ সুবিধা বিষয়েও আলোচনা চালানো হয়। বৈঠকে জানানো হয়, ভারতে বিশ্বের তৃতীয় বৃহত্তম স্টার্টআপ ইকো ব্যবস্থাপনা রয়েছে। গত ১০ বছরে এই ইকো ব্যবস্থাপনা ক্ষেত্রে আমূল পরিবর্তন নিয়ে আসা হয়েছে। ২০২০ সালের মাঝামাঝি সময়ের পর থেকে শিক্ষা, স্বাস্থ্য, বাণিজ্য, খাদ্য বিচিত্র্য ক্ষেত্রে ইতিবাচক প্রভাব লক্ষ্য করা গেছে। এমনকি পর্যটন ও পরিষেবা ক্ষেত্রেও অনুকূল পরিবেশ পরিস্থিতি তৈরি হয়েছে। আগামী ১০ থেকে ১৫ বছরের মধ্যে বিশ্বের সবচেয়ে উদ্ভাবনীময় দেশ হিসেবে ভারতের উঠে আসার সম্ভাবনা রয়েছে। দেশে স্টার্টআপ সংস্কৃতি বিষয়ে ও অনুকূল পরিবেশ পরিস্থিতি সম্পর্কে প্রচার চালানোর যথাযথ ব্যবস্থা নেওয়া হয়েছে বলেও এদিনের বৈঠকে উপস্থিত অংশগ্রহণকারীদের জানানো হয়। শ্রী গোয়েল জানিয়েছেন, সরকার ইতিমধ্যে স্টার্টআপ ক্ষেত্রগুলির প্রসারে যথাযথা সাহায্য প্রদান করেছে এবং আগামী দিনেও এই সাহায্য অব্যাহত থাকবে। বিশ্বের বিভিন্ন সংস্থাকে ভারতে স্টার্টআপ সংস্থাগুলিতে বিনিয়োগ করার জন্য আহ্বান জানিয়েছেন তিনি।
শিল্পওবাণিজ্যমন্ত্রক
২০১১-১২-কে একশো হিসেবে ভিত্তি করে মার্চ মাসে ৮টি প্রধান শিল্প ক্ষেত্রের উৎপাদন সূচক
নতুন দিল্লি, ৩০ এপ্রিল, ২০২১
কেন্দ্রীয় শিল্প প্রসার ও অভ্যন্তরীণ বাণিজ্য দপ্তরের অর্থনৈতিক উপদেষ্টার কার্যালয়ের পক্ষ থেকে চলতি বছরের মার্চ মাসে ৮টি প্রধান শিল্প ক্ষেত্রের উৎপাদন সূচক প্রকাশ করা হয়েছে। আলোচ্য মাসে ৮টি গুরুত্বপূর্ণ শিল্প ক্ষেত্রের সম্মিলিত সূচক দাঁড়িয়েছে ১৪৩.১, যা ২০২০-র মার্চ মাসের সূচকের তুলনায় ৬.৮ শতাংশ  বেশি। এই ৮টি শিল্প ক্ষেত্রের সামগ্রিক বিকাশ হার গত বছরের এপ্রিল থেকে এবছরের মার্চ মাস পর্যন্ত দাঁড়িয়েছে -৭ শতাংশ। এই ৮টি শিল্প ক্ষেত্রে গত ডিসেম্বর মাসে সূচকে চূড়ান্ত অগ্রগতি সংশোধিত হয়ে ঋণাত্মক ১.৩ শতাংশ হয়েছে।
কয়লা ক্ষেত্রে উৎপাদন সূচক ২০২০-র মার্চের তুলনায় এবছর মার্চে ২১.৯ শতাংশ হ্রাস পেয়েছে। একই ভাবে ২০২০-র এপ্রিল থেকে এবছরের মার্চ পর্যন্ত সার্বিক ভাবে সূচক ৪.৮ শতাংশ হ্রাস পেয়েছে। দেশে অপরিশোধিত তেলের উৎপাদন ২০২০-র মার্চের তুলনায় ২০২১-এর মার্চে ৩.১ শতাংশ হ্রাস পেয়েছে। অন্যদিকে, প্রাকৃতিক গ্যাসের উৎপাদন গত মার্চের তুলনায় এবার ১২.৩ শতাংশ বেড়েছে। সারের উৎপাদন গত বছরের মার্চের তুলনায় এবার ৫.০ শতাংশ কমেছে। একই ভাবে ইস্পাত ক্ষেত্রে উৎপাদন গত বছরের মার্চের তুলনায় এবার ২৩ শতাংশ বেড়েছে। দেশে সিমেন্ট উৎপাদন গতবছর মার্চের তুলনায় এবার ৩২.৫ শতাংশ বেড়েছে। একই ভাবে বিদ্যুতের উৎপাদন এবছরের মার্চে গত বছরের আলোচ্য মাসের তুলনায় ২১.৬ শতাংশ বেড়েছে।
SDG/BD/AS/
(Visitor Counter : 131
প্রধানমন্ত্রীরদপ্তর
প্রধানমন্ত্রী দোশরা অক্টোবর বৈভব সম্মেলনের উদ্বোধন করবেন
নয়াদিল্লী, ১ অক্টোবর, ২০২০
প্রধানমন্ত্রী শ্রী নরেন্দ্র মোদী দোশরা অক্টোবর সন্ধ্যে ৬.৩০ মিনিটে ভিডিও কনফারেন্সের মাধ্যমে বৈশ্বিক ভারতীয় বৈজ্ঞানিক  সম্মেলনের উদ্বোধন করবেন।
বৈশ্বিক সম্মেলন দোশরা অক্টোবর থেকে ৩১শে অক্টোবর পর্যন্ত অনুষ্ঠিত হবে। বিদেশে বসবাসরত ভারতীয় গবেষণা এবং শিক্ষাবিদরা অনলাইনের মাধ্যমে এই সম্মেলনে অংশগ্রহণ করবেন। এই সম্মেলনের মূল উদ্দেশ্য হল বিশ্বের বিভিন্ন প্রান্তে ভারতীয় বংশোদ্ভুত যেসমস্ত বিশেষজ্ঞরা নানা শিক্ষা প্রতিষ্ঠান এবং গবেষণা ও উন্নয়ন সংস্থায় যুক্ত আছেন, তাঁরা আন্তর্জাতিক স্তরে উন্নয়নের জন্য ভারতে বিজ্ঞান ও প্রযুক্তির কেন্দ্র গড়ে তোলা এবং এ বিষয়ে সহযোগিতামূলক একটি প্ল্যাটফর্ম তৈরি করার জন্য আলাপ-আলোচনা চালাবেন।
উদ্বোধনের পর অনলাইনের মাধ্যমে বিভিন্ন অধিবেশনের ব্যবস্থা করা হয়েছে। সারা মাস ধরে ওয়েবিনার, ভিডিও কনফারেন্স ইত্যাদির মাধ্যমে বিদেশে যেসব বিশেষজ্ঞরা রয়েছেন, তাঁরা ভারতে বসবাসরত বিশেষজ্ঞদের সঙ্গে বিভিন্ন স্তরে মতবিনিময় করবেন। ৫৫টি দেশ থেকে ৩ হাজারের বেশি ভারতীয় বংশোদ্ভুত শিক্ষাবিদ এবং বৈজ্ঞানিকরা ও ভারতে ১০ হাজারের বেশি শিক্ষাবিদ এবং বৈজ্ঞানিক এই সম্মেলনে যোগ দেবেন। পুরো অক্টোবর মাস জুড়ে কেন্দ্রীয় সরকারের মুখ্য বৈজ্ঞানিক উপদেষ্টার নেতৃত্বে ২০০টি শিক্ষা প্রতিষ্ঠান এবং বিজ্ঞান ও প্রযুক্তি দপ্তর আলাপ-আলোচনা চালাবে।
৪০টি দেশ থেকে ১৫০০র বেশি আলোচনাকারী, ভারতের শীর্ষ স্থানীয় ২০০টি গবেষণা ও উন্নয়ন এবং শিক্ষা প্রতিষ্ঠান ভার্চুয়ালি ১৮টি ক্ষেত্রের ওপর আলোচনা চালাবে। ২০০র বেশি অধিবেশনে ৮০টি বিষয় নিয়ে আলোচনা হবে। সর্দার প্যাটেল জন্মদিন- ৩১শে অক্টোবর সমাপ্তি অধিবেশনের আয়োজন করা হয়েছে।
(CG/CB/NS
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় সরকারের ঋণ পরিশোধের ক্ষেত্রে কোচিন বন্দর কর্তৃপক্ষকে তিন বছরের জন্য ঋণ শোধে স্থগিতাবস্থার প্রস্তাবে কেন্দ্রীয় মন্ত্রিসভার অনুমোদন
নয়াদিল্লী, ১৪ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক কমিটি আজ কেন্দ্রীয় সরকারের ৪৪৬ কোটি ৮৩ লক্ষ টাকার ঋণ পরিশোধের ক্ষেত্রে কোচিন বন্দর কর্তৃপক্ষের জন্য তিন বছরের  স্থগিতাবস্থার প্রস্তাবটিতে অনুমোদন দিয়েছে। কোভিড-১৯ মহামারীর প্রেক্ষিতে উদ্ভুত পরিস্থিতির জন্য যে আর্থিক সংকট তৈরি হয়েছে সেই সংকট মোচনেই এই উদ্যোগ।
১০টি কিস্তিতে ২০১৮-১৯ অর্থবর্ষ থেকে সরকারি ঋণের অর্থ পরিশোধ করার কথা ছিল। ২০১৮-১৯ এবং ২০১৯-২০ সময়কালে কোচিন বন্দর কর্তৃপক্ষ ঋণ বাবদ প্রদেয় অর্থের কিস্তির টাকা পরিশোধ করতে পেরেছিল। ২০২০-২১ অর্থবর্ষে কোভিড-১৯ মহামারীর কারণে বন্দরে জাহাজ চলাচলের ওপর ব্যাপক প্রভাব পরে। এরফলে আর্থিক সংকট দেখা দেয়। তাই কোচিন বন্দর কর্তৃপক্ষ ২০২০-২১ এবং ২০২১-২২ অর্থবর্ষের কিস্তির টাকা পরিশোধ করতে পারেনি।
২০২১ সালের নভেম্বরে প্রধান প্রধান বন্দর কর্তৃপক্ষ আইনের আওতায় কোচিন বন্দরকে অন্তর্ভুক্ত করা হয়। ১৯৩৬-৩৭ থেকে ১৯৯৪-৯৫ সময়কালে বন্দরের পরিকাঠামোগত উন্নয়নের জন্য কোচিন বন্দর কেন্দ্রের থেকে বিভিন্ন ঋণ গ্রহণ করে। সেই ঋণ পরিশোধ করতে না পারায় ঐ বন্দরের ওপর শাস্তিমূলক সুদ ধার্য হয়। কেন্দ্রীয় মন্ত্রিসভার অর্থনৈতিক বিষয়ক কমিটি ২০১৬র ২৪ আগস্ট এই সুদ মকুবের প্রস্তাব অনুমোদন করে।
PG/CB/NS
(
রেলমন্ত্রক
রেলে পণ্য প্রেরণকারীরা রেল গ্রিন পয়েন্ট পাবেন
যেসব পণ্য প্রেরণকারী ই-আরডি পোর্টালের ফ্রেট অপারেশনস ইনফরমেশন সিস্টেম – এফওআইএস-এ নথিভুক্ত রয়েছেন, প্রকল্পটি তাঁদের ক্ষেত্রেই প্রযোজ্য
২০২২ সালের এপ্রিল মাসে প্রকল্পটি চালু হতে পারে
নতুন দিল্লি, ২৪ মার্চ, ২০২২
যেসব গ্রাহক রেলের মাধ্যমে পণ্য প্রেরণ করেন তাঁদের কার্বন সেভিং পয়েন্ট বা রেল গ্রিন পয়েন্ট দেওয়ার নীতিগত সিদ্ধান্ত নিয়েছে ভারতীয় রেল। এসংক্রান্ত নীতি নির্দেশিকাও প্রস্তুত। যেসব পণ্য প্রেরণকারী ই-আরডি পোর্টালের ফ্রেট অপারেশনস ইনফরমেশন সিস্টেম – এফওআইএস-এ নথিভুক্ত রয়েছেন, একমাত্র তাঁরাই এই প্রকল্পের আওতায় আসবেন।
কোনো গ্রাহক পণ্য পরিহণের জন্য অনলাইনে আবেদন জানালেই একটি ‘পপ আপ’ মেনু আসবে, সেখানে সংশ্লিষ্ট গ্রাহককে ভারতীয় রেলের মাধ্যমে পণ্য পরিবহণের জন্য ধন্যবাদ জানিয়ে এর ফলে কতটা কার্বন নির্গমন কমানো সম্ভব হলো তার বিশদ বিবরণ এবং এজন্য প্রাপ্য রেল গ্রিন পয়েন্টের হিসেব দেওয়া হবে। রেলের রসিদ তৈরি হওয়ার সঙ্গে সঙ্গে এই রেল গ্রিন পয়েন্ট গ্রাহকের অ্যাকাউন্টে জমা পড়বে। এইভাবে একজন গ্রাহকের অর্জন করা মোট রেল গ্রিন পয়েন্টের হিসেবও সংশ্লিষ্ট পোর্টালে থাকবে। এটি ডাউনলোড করে শংসাপত্রের আকারে নেওয়া যেতে পারে।
তবে, এই রেল গ্রিন পয়েন্ট থেকে রেলে কোনো সুবিধা দাবি করা যাবে না। একেকটি আর্থিক বছরের ভিত্তিতে এই রেল গ্রিন পয়েন্ট গণনা করা হবে। গ্রাহকরা এই হিসেব থেকে বুঝবেন, কার্বন নির্গমন কমাতে তাঁরা কতটা অবদান রেখেছেন। এর থেকে তাঁদের যে মানসিক সন্তোষ সৃষ্টি হবে, তা তাঁদের রেলের মাধ্যমে আরও বেশি পণ্য পরিবহণে অনুপ্রাণিত করবে। এছাড়া কর্পোরেট গ্রাহকরা তাদের ওয়েবসাইটে বার্ষিক প্রতিবেদনে এর উল্লেখ করতে পারবেন।
রেল গ্রিন পয়েন্টের এই পদ্ধতি তৈরি করবে সেন্টার ফর রেলওয়ে ইনফরমেশন সিস্টেমস – সিআরআইএস/ফ্রেট অপারেশনস ইনফরমেশন সিস্টেম - এফওআইএস। রেল গ্রিন পয়েন্টের উপর ভিত্তি করে সিআরআইএস পরবর্তীকালে গ্রিন স্টার রেটিংও তৈরি করবে। প্রকল্পটি ২০২২ সালের এপ্রিল মাসে চালু হওয়ার সম্ভাবনা রয়েছে।
CG/SD/SKD/
(Visitor Counter : 93